Buat 1 alinea dalam bahasa Betawi dengan unsur deskriptif.

Troma sêring diartiin sêbagè suatu luka atau pêrasaan nyêri bêrat akibat suatu kêjadian luar biasa nyang nimpa sêsêorang, sêcara langsung mao go ora langsung, baèk luka pisik mao go psikis, atau kombinasi dari kêduanyah. Bêrat ringannyah suatu pêristiwa bakal dirasain bêrbèda ama saban orang sêhingga pêngaruh dari pêristiwa onoh têradêp prilaku go bêrbèda antara sêorang ama nyang laènnyah. American Psychiatric Association (APA) dalêm Diagnostic and Statistical Manual of Mental Disorder (DSM.IV-TR), nyatain lêdakan troma sêbagè bêrikut. Pêrtama, sêsêorang nyang ngalamin, nyaksiin, atau bêradêpan ama kêjadian ngêri nyang nyêbabin kêmatian, kêcidêraan sêrius, atau ngancêm pisik diri ama orang laèn. Kêdua, rèspons indipidu têradêp kêngêrian, rasa ora ada arêpan, ama horor.